Wangerooge

Wangerooge - prononco [vangeRO:ge] - estas la plej orienta el la orientfrisaj insuloj kaj samtempe politika komunumo en Germanio, kies areo kovras la insulon. Ĝi troviĝas en la distrikto Friesland de la federacia lando Malsupra Saksio. Historie la teritorio apartenas al la regiono Oldenburgio. Fine de decembro 2024 la komunumo havis 1026 daŭrajn loĝantojn sur areo de 4,97 kvadrataj kilometroj, kio rezultigas loĝdenson de 245 loĝantoj/km². Dum la somero la nombro la loĝantoj dumtempe multobliĝas, kiam someraj feriantoj inundas la insulon. Tamen tio ne kaŭzas grandajn ekologiajn damaĝojn, ĉar kiel sur preskaŭ ĉiu orientfrisa insulo aŭtomobiloj estas komplete malpermesataj: elektraj aŭtetoj de la restoracioj, hoteloj kaj pensionoj transportas varojn kaj turistajn valizojn, trajneto transportas la gastojn de la ŝipo al vilaĝa stacidometo (aŭ eblas veni al flughaveneto per sportaj aviadiloj), kaj de tie la gastoj povas piediri aŭ bicikli. Eksteraj ligiloj Oficiala retejo (germane)